
Изх. № 61-00-206/07.05.2024 г.

ДО

ОБЩИНСКИ СЪВЕТ

ГР. ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград
Относно: Промяна на Програма за капиталовите разходи за 2024 г. на Община Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В изпълнение на чл.124 от Закона за публичните финанси и чл.36 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Златоград, внасям предложение за допълване на Програмата за капиталовите разходи за 2024 г. на Община Златоград с нови обекти.
Предложението за промяна е свързано с постъпили докладни записки от директорите на СУ „Антим I” гр.Златоград,  СУ „Св.Княз Борис I“ с.Старцево и ДГ „Радост“ гр.Златоград и получен трансфер от Министерство на регионалното развитие и благоустройството, както следва:
Постъпила е докладна записка с вх.№ 21-00-92 от 27.03.2024 г. от директора на СУ „Антим I” гр.Златоград с предложение за закупуване на 3 броя преносими компютри (лаптопи) за нуждите на училището, във връзка с въвеждане на обучение за една паралелка по модел „1:1“- организация на учебния процес, при който всеки ученик и учител имат свое електронно устройство и свързан към него персонален профил. Общата стойност на предложените за придобиване ДМА е 3 450 лв., с финансиране от бюджета на училището – от преходен остатък от 2023 г.
Постъпила е докладна записка с вх.№ 21-00-133 от 23.04.2024г. от директора  на ДГ „Радост“ гр.Златоград с предложение за закупуване на 4 (четири) съоръжения за двора на детската градина, поради премахване на старите, които са били корозирали в основите и опасни за децата. Общата стойност на четирите съоръжения предвидени за закупуване е 24 200 лв. Предложението на директора е това да стане със средства от бюджета на детската градина – от реализирания преходен остатък от 2023 г.

С Докладна записка с вх.№ 21-00-134 от 24.04.2024 г., директора на СУ „Св.Княз Борис I” с. Старцево ни уведоми за получено одобрение на проект с наименование „Изграждане на училищна STEM среда и високотехнологични оборудвани и свързани класни стаи (ВОСКС) в СУ „Св.Княз Борис I“ с.Старцево“, в който част от дейностите по проекта са свързани с извършване на СМР и закупуване на оборудване и обзавеждане за STEM център и за 3 високотехнологични класни стаи. Финансирането по проекта се осъществява със средства от Механизма за възстановяване и устойчивост. Предвидените по проекта ДМА са на обща стойност 112 650 лв. В рамките на проекта ще бъде закупен и софтуер, които представлява нематериални дълготрайни активи (НДМА), на стойност 3 090 лв. Необходимо е същите да бъдат включени в Програмата за капиталовите разходи за 2024 г.
В Програмата за капиталовите разходи за 2024 г. следва да бъде включен и получен трансфер от Министерство на регионалното развитие и благоустройството, в размер на 25 040 лв., във връзка със споразумение № РД-02-30-28 от 15.09.2023 г., представляващ остатък от стойността на сключения договор за инженерно-геоложко проучване на обект „Укрепителна стена на общински път за с.Страшимир, в участъка при км.1+450, в обхвата на свлачище №  SML 11.69759-01, община Златоград". 
Предложените промени на Програма за капиталовите разходи за 2024 г. са отразени в Приложение № 1.


Във връзка с гореизложеното, предлагам Общински съвет-Златоград да разгледа и приеме следния проект за 
                                                                   РЕШЕНИЕ:

На основание чл.21, ал.1, т.6 от Закона за местното самоуправление и местната администрация, чл.124, ал.2 и ал.3 от Закона за публични финанси и чл.36, ал.2 и ал.3 от Наредба № 23 на Общински съвет Златоград за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на бюджета на Община Златоград, Общински съвет Златоград
РЕШИ:

1. Одобрява промяна в Програмата за капиталовите разходи за 2024 г.на Община Златоград, по обекти, функции, параграфи и дейности, съгласно Приложение № 1, неразделна част от настоящото решение.
2. Възлага на Кмета на Община Златоград да отрази горепосочените промени в Програмата за капиталовите разходи за 2024 г. на Община Златоград и по бюджета на Община Златоград за 2024 г.

С уважение,
МИРОСЛАВ ЯНЧЕВ
Кмет на Община Златоград
Изготвили:
 гл.експерт КР

Дирекция „Устройство на територията”

Главен експерт „Бюджет и местни приходи”

Съгласувал:

Директор на дирекция „ФСД, Б, ЧР и МДТ”[image: image2.png]s

 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

